recursal/SuperWikiNEXT-32B huggingface dataset:
Suasana sebuah pertandingan AFL antara Brisbane Lions dengan Collingwood.
Bola sepak Australia, atau hanya disebut "Peraturan Aussie" *('Aussie Rules")*, "bola sepak" atau *"footy"*, adalah sukan kontak yang dimainkan antara dua pasukan yang terdiri daripada 18 pemain di padang lonjong, sering dimainkan di padang kriket yang diubah suai. Mata dijaringkan dengan menendang bola bujur di antara tiang gol tengah (bernilai enam mata) atau antara gol dan tiang belakang (bernilai satu mata).

Semasa permainan umum, pemain boleh meletakkan diri mereka di mana saja di padang dan menggunakan bahagian badan mereka untuk menggerakkan bola. Kaedah utama adalah menendang, bola baling dan berlari dengan bola. Terdapat peraturan tentang bagaimana bola dapat ditangani, misalnya, pemain yang berlari dengan bola harus melambung atau menyentuhnya di tanah. Membaling bola tidak dibenarkan. Ciri khas permainan adalah *"Mark"*, di mana pemain di mana sahaja di lapangan yang menangkap bola dari tendangan (dengan syarat tertentu) diberikan pemilikan. Pemain boleh mengatasi menggunakan tangan mereka atau menggunakan seluruh badan mereka untuk menghalang lawan. Hubungan fizikal yang berbahaya (seperti mendorong lawan ke belakang), gangguan ketika menandakan dan sengaja memperlahankan permainan tidak dianjurkan dengan tendangan percuma, penalti jarak jauh atau penggantungan untuk sejumlah perlawanan, bergantung pada keparahan pelanggaran. Permainan ini mempunyai pertandingan fizikal yang kerap, penandaan spektakuler, pergerakan pantas kedua pemain dan bola serta skor tinggi.

Asal-usul sukan ini dapat ditelusuri ke pertandingan bola sepak Australia yang mula dimainkan di Melbourne, Victoria, pada tahun 1858, yang diilhami oleh permainan bola sepak sekolah awam Inggeris. Bagi mengembangkan permainan yang lebih sesuai untuk orang dewasa dan keadaan di Australia, Melbourne Football Club telah menerbitkan undang-undang pertama mengenai bola sepak Australia pada bulan Mei 1859, menjadikannya kod bola sepak tertua di dunia.

Bola sepak Australia mempunyai jumlah penonton tertinggi dan penonton di televisyen berbanding perlawanan sukan-sukan lain di Australia, sementara Liga Bola Sepak Australia (AFL) merupakan antara salah satunya pertandingan yang sepenuhnya profesional, adalah badan sukan terkaya di negara ini. Perlawanan Perdana AFL, yang diadakan setiap tahun di Padang Kriket Melbourne (MCG), adalah acara kejuaraan kelab yang paling banyak dihadiri di dunia. Sukan ini juga dimainkan di peringkat amatur di banyak negara dan dalam beberapa variasi berlainan. Peraturannya diatur oleh Suruhanjaya AFL dengan nasihat dari Jawatankuasa Hukum Permainan AFL.

Pautan luar
-----------

* (Inggeris) Laman web rasmi AFL
* (Inggeris) Pasukan Jakarta Bulldogs, AFL Cawangan Asia
***The Negro Motorist Green Book*** ("Buku Hijau Pengendara Negro", juga diberi nama ***The Negro Travelers' Green Book*** - "Buku Hijau Pengembara Negro") merupakan sebuah buku panduan diterbitkan Victor Hugo Green, seorang penghantar surat dari Bandar Raya New York, semasa pelaksanaan Undang-undang Jim Crow di Amerika Syarikat antara tahun-tahun 1936 dan 1966 ketika orang Afrika-Amerika ditindas dari segi mendapatkan infrastruktur awam berbanding warga berkulit putih. Buku panduan ini menyenaraikan tempat-tempat penginapan dan lawatan yang mesra kepada warga berkulit hitam ini yang pada ketika itu semakin bertambah kelas pertengahan dalam kalangan mereka lalu membolehkan mereka membeli kereta dan merantau serta bersiar-siar menjelajah serata Amerika Syarikat.

Latar belakang
--------------

Penginapan susah dicari golongan berkulit hitam di mana bukan sahaja banyak hotel dan rumah tumpangan menghalang mereka diberi layanan sepatutnya, malah terdapat ribuan bandar serata Amerika Syarikat menguatkuasakan peraturan di mana orang bangsa kulit putih - termasuk orang Mexico dan orang Asli Amerika - diarahkan meninggalkan bandar mereka selepas senja (*sundown town*). Di kawasan yang membenarkan orang kulit hitam bermalam sebegitupun, penginapan sangat terhad sehingga ada yang terpaksa berkhemah di luar.

Delegasi luar asing turut tidak terkecuali daripada layanan sebegitu. Komla Agbeli Gbedemah, Menteri Kewangan Ghana yang baharu sahaja merdeka pada ketika itu misalnya dihalang daripada memasuki sebuah restoran ketika dalam perjalanan ke Washington, D.C. meskipun telah menunjukkan pengenalan dirinya kepada kakitangan restoran tersebut. Perkara tersebut menjadi gempar diberitakan seluruh dunia; Presiden Dwight D. Eisenhower sendiri berasa dimalukan atas kejadian ini sehingga membuat jemputan kepada Gbedemah untuk bersarapan di kediaman Rumah Putihnya.

Perubahan
---------

Aktivisme yang memperjuangkan hak asasi untuk semua warga dalam Amerika Syarikat menguat pada awal dekad tahun 1960-an sehingga mendorong berkurangnya segregasi kemudahan awam. Kewujudan buku ini semakin banyak dilihat kurang relevan lagi malah dianggap boleh menguatkan pelaksanaan penyisihan tersebut.

Rujukan
-------

1. ↑
2. ↑  Flamming, p. 166.
3. ↑  Seiler, p. 84.
4. ↑  DeCaro, p. 124.

* DeCaro, Louis A. (1997). *On the Side of My People: A Religious Life of Malcolm X*. NYU Press. ISBN 9780814718919.
* Flamming, Douglas (2009). *African Americans in the West*. ABC-CLIO. ISBN 9781598840032.
* Seiler, Cotten (2012). "'So That We as a Race Might Have Something Authentic to Travel By': African-American Automobility and Cold-War Liberalism". Dalam Slethaug, Gordon E.; Ford, Stacilee (penyunting). *Hit the Road, Jack: Essays on the Culture of the American Road*. McGill-Queen's Press. ISBN 9780773540767.

Pautan luar
-----------

* Salinan digital domain awam buku ini dari 1937 hingga 1963/64 di Schomburg Center for Research in Black Culture, New York Public Library
* Introduction: "Navigating the 'Green Book'"
**Verlita Evelyn** (lahir di Surabaya, Jawa Timur, 1 Disember 1983; umur 39 tahun) adalah seorang perempuan yang berprofesional sebagai pelakon sinetron. Ia anak pertama dari 3 bersaudara.
Ibunya anggota DPR yang juga mantan pembantu Persebaya, Indah Kurnia. Rumah asalnya di Pondok Tjandra, Sidoarjo.

Karier
------

Verlita memulai kariernya di dunia hiburan Indonesia setelah terpilih sebagai cover girl majalah remaja di usia 18 tahun. Mahasiswi jurusan Public Relation di Interstudy ini pun kemudian terjun ke dunia sinetron. Sinetron yang pernah dibintanginya adalah *Bunga Malam*, *Benar Benar Cinta*, *Bunga Perawan*, *Karena Cinta*, *Kau Dan Aku*, *Dan*, *Bukan Salah Bunda Mengandung*, *Mimpi Manis 2*, dan *Aku Bukan Cantik*. Sinetron yang sedang dibintanginya adalah *Cinta Fitri* yang sekarang telah mencapai Season 5.

Filmografi
----------

* *Mas Suka, Masukin Aja-Besar Kecil I'ts Okay* (2008)
* *Dua Bintang Tiga Persona* (2010)

Drama lipur lara
----------------

* Bunga Malam
* Benar Benar Cinta
* Bunga Perawan
* Karena Cinta
* Kau Dan Aku(Sinetron)
* Dan
* Bukan Salah Bunda Mengandung
* Mimpi Manis 2
* Aku Bukan Cantik
* Cinta Fitri Season 5

Rujukan Luar
------------

* (Indonesia) Profil di KapanLagi.com
* (Indonesia) Berita di Samarinda Pos Diarkibkan 2008-09-16 di Wayback Machine
***The Notebook*** merupakan sebuah novel romantik pada tahun 1996 hasil nukilan penulis dari Amerika, Nicholas Sparks dan berdasarkan kisah benar. Novel ini kemudiannya telah diadaptasi kepada sebuah filem yang popular dengan menggunakan nama yang sama pada tahun 2004.

Latar belakang
--------------

Novel ini merupakan novel pertama beliau yang dikeluarkan dan yang ketiga ditulis selepas *The Passing* dan *The Royal Murders* di mana kedua-duanya tidak dikeluarkan. Beliau telah menulisnya selama enam bulan pada tahun 1994. Agensi sastera beliau, Theresa Park telah menemuinya selepas mengambil buku tersebut daripada timbunan lecah agensi tersebut. Park telah menawarkan diri untuk mewakili beliau. Pada Oktober 1995, Park mencagarkan $1 juta wang pendahuluan untuk buku tersebut daripada Time Warner Book Group dan novel ini dikeluarkan pada Oktober 1997. Novel ini juga tersenarai dalam *senarai The New York Times Best Seller* dalam minggu pertama pengeluarannya. *The Notebook* merupakan jualan terlaris bagi edisi kulit keras untuk tempoh lebih daripada setahun.

Dalam sebuah temuramah, beliau menyatakan bahawa ilham untuk menulis novel tersebut datangnya daripada nenek kepada isterinya yang telah berkahwin untuk lebih daripada 60 tahun apabila beliau berjumpa dengan mereka. Dalam novel ini, beliau cuba untuk meluahkan sebuah percintaan romantik yang berpanjangan untuk kedua-dua pasangan tersebut.

Rujukan
-------

1. ↑  Nicholas Sparks Biography
2. ↑  Nicholas Sparks Official Website-Book FAQs

|  |  |
| --- | --- |
| Ikon tunas | Rencana mengenai novel dari Amerika ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Kuih **mas sejemput** merupakan sejenis hidangan kuih tradisional Melayu yang lemak manis yang dihasilkan dengan menggunakan kuning telur yang dimasak dalam air gula, sama seperti kuih jala mas, tetapi mempunyai cara penyediaan dan rupa yang berbeza.

Kuih mas sejemput disediakan dengan kuning telur yang dipukul sehingga naik sedikit dan diceduk ke dalam air gula yang menggelegak. Selepas beberapa lama apabila masak, adunan itu diangkat dan kemudiannya dijemput dengan tangan kepada bentuk akhir.

Kuih mas sejemput mempunyai bentuk yang khusus dan berlainan, seperti tiga segi beropol. Ia biasanya hanya disediakan untuk perayaan istimewa seperti peminangan, perkahwinan dsb. Ini disebabkan cara membuatnya yang cerewek dan hanya menggunakan kuning telur menyebabkan kos yang tinggi. Biasanya ia dihasilkan bersama kuih tahi itik kerana untuk tidak membazir putih telur yang baki.

Asal
----

Kuih mas sejemput ini lebih popular di sebelah pantai timur, terutama di Kelantan dan Terengganu. Pada masa dahulu, ia biasanya dikhaskan bagi hidangan raja dan kaum bangsawan. Ini disebabkan kos penghasilan yang mahal dan cara menghasilkannya yang rumit. Sehingga kinipun, dikalangan orang biasa ia terhad pada peristiwa istimewa, terutama sebagai hantaran pada acara perkahwinan, atau pertunangan.

Nama
----

Nama mas sejemput mungkin diambil dari warnanya yang kuning keemasan dan cara menghasilkannya, dengan setiap satu dibentuk (**jemput/kepit**) dengan tangan. Secara tradisi, dalam kebudayaan Melayu tradisi, warna kuning keemasan dikhaskan bagi golongan raja-raja sahaja.

Penyebaran
----------

Kuih mas sejemput ini lebih popular di sebelah pantai timur, terutama di Kelantan dan Terengganu yang sudah biasa dan mempunyai banyak hidangan kuih yang manis-manis belaka. Oleh kerana kos pembuatan yang tinggi, ia tidak banyak dijual begitu sahaja, dan biasanya mas sejemput yang bermutu perlu ditempah lebih awal, dan biasanya hanya ditempah bagi acara istimewa. Ia lebih popular sebagai hidangan pengantin kerana kandungan kuning telur dan gula yang tinggi dikatakan sebagai pemberi tenaga yang baik.

Kuih mas sejemput kurang popular dinegeri lain di Malaysia, disebabkan rasanya yang amat manis. Ia mempunyai rasa berspan yang disira dalam air gula. Sebagaimana jala mas, ia dihidangkan secara *atas darat* (tidak berkuah) dan dihias.

Dalam budaya popular
--------------------

Kuih mas sejemput kurang dikenali dikalangan golongan muda kerana ia tidak dijual secara meluas. Kebanyakan orang hanya dapat melihatnya semasa majlis perkahwinan. Ia juga tidak sesuai untuk dijadikan sebagi makanan petang atau ringan kerana rasanya yang amat manis. Oleh itu cita rasanya terhad pada golongan tertentu sahaja.

Lihat juga
----------

1. Kuih jala mas
2. Kuih tahi itik

Rujukan
-------

Pautan luar
-----------

Pautan luar
-----------

* Mas Sejemput di Sajionline.
Trek berantai pada jentolak
Sebuah traktor pertanian dengan trek getah, sedang membajak tanah
Kenderaan berunut Rusia direka untuk beroperasi di salji dan paya
Sebuah kereta kebal Challenger 1 Tentera Darat British
**Trek berantai**, roda berantai atau roda berunut ialah satu sistem pendorong kenderaan yang digunakan pada **kenderaan berlandasan**, bergerak atas tapak gegelang bersambung atau plat runut yang dipacu oleh dua roda atau lebih. Luas permukaan trek yang besar menggerakkan berat kenderaan itu dengan lebih baik daripada tayar besi atau tayar getah pada kenderaan yang setara, membolehkan kenderaan roda berantai melintasi tanah lembut dengan sedikit keberangkalian tersangkut akibat terjerlus.

Roda berantai moden boleh dibuat dengan tali sawat getah sintetik lembut, diperkukuh dengan wayar keluli, dalam kes jentera pertanian yang lebih ringan. Jenis klasik yang biasa ialah **runut berantai** keras yang diperbuat dari plat keluli (dengan atau tanpa pad getah), juga dipanggil **jejak caterpillar** atau **jejak kereta kebal**, yang diutamakan untuk jentera pembinaan dan kenderaan tentera yang tahan lasak dan berat.

Tapak plat logam yang utama adalah tahan haus dan tahan kerosakan, berbanding dengan tayar getah. Tapak runut yang agresif memberikan cengkaman yang baik pada permukaan lembut tetapi boleh merosakkan permukaan berturap, maka sesetengah trek logam boleh dipasang pad getah untuk digunakan pada permukaan berturap. Selain dari tali getah lembut, kebanyakan runut berantai menggunakan mekanisma keras untuk menggerakkan beban secara sama rata keseluruh ruang antara roda bagi perubahan yang minimum, supaya kenderaan yang paling beratpun boleh bergerak dengan mudah, seperti sebuah kereta api atas landasannya yang lurus.

Mekanisma keras pertama kali diberikan bentuk fizikal oleh Hornsby & Sons pada tahun 1904 dan kemudian dipopularkan oleh Syarikat Traktor Caterpillar, dengan kereta kebal muncul semasa Perang Dunia I. Hari ini, ia biasanya digunakan pada pelbagai kenderaan, termasuk kereta salji, traktor, jentolak, jengkaut dan kereta kebal. Walaubagaimanapun, idea trek berantai boleh dikesan semula sehingga tahun 1830an.

Lihat juga
----------

* Ekskavator
* Separa trek
* Trak Kégresse
* Roda Pedrail
* Kenderaan dorong berputar
* Snowcat
* Kereta salji
* Undercarriage (peralatan mendarat)
* Airoll

Rujukan
-------

1. ↑

Pautan luar
-----------

|  |  |
| --- | --- |
|  | Cari ***Trek berantai*** dalam Wikikamus bahasa Melayu, kamus bebas. |

|  |  |
| --- | --- |
|  | Wikimedia Commons mempunyai media berkaitan ***Trek berantai*** |

* Scale model of Hornsby Chain Tractor at 2005 Harrogate Model Engineering Show
* Dedication to the only commercially-sold Hornsby caterpillar crawler
* Hornsby Steam Chain Tractor website

### Klip video

* Hornsby Chain Tractor Promotion-Video (6:17, 1908) (British Film Institute)
* Scale Model Hornsby Traktor (Stapleford Steam, Leicestershire, 2008)
* 1/3 Scale Hornsby Traktor

Templat:Robotics
***Hantu Bukit Cina*** merupakan sebuah filem Seram yang diarahkan oleh T.S Jeffry, Norliza Ismail dan dibintangi oleh Fouziah Gous, Gambit Saifullah, Siti Fazurina, T.S Jeffry. Filem ini merupakan sebuah filem bercorak Seram. Filem ini telah ditayangkan kepada umum pada 6 Mac 2014.

Filem ini mula ditayangkan pada 6 Mac 2014 dan pengedarannya diuruskan oleh Sheunik Sdn. Bhd.. Filem ini ditayangkan menggunakan bahasa Melayu

Sinopsis
--------

Hantu Bukit Cina bermula dengan kisah tiga remaja, Jo, Luna dan Sandra yang terpaksa mengikuti kursus tarian kebudayaan di Pantai Timur namun ketinggalan bas. Ini memaksa mereka menumpang kenderaan Kent dan Zack yang ingin pergi memancing. Dalam perjalanan, kereta mereka tiba-tiba rosak di kawan yang disifatkan oleh penduduk setempat bagai kawasan yang `keras`. Selepas itu banyak misteri terbongkar mengenai kejadian seram yang terjadi.

Pelakon
-------

* Fouziah Gous sebagai Luna
* Gambit Saifullah sebagai Zachary
* Siti Fazurina sebagai Sandra
* T.S Jeffry
* Amir Amireka

Penerbitan
----------

*Filem Hantu Bukit Cina* ini dihasilkan oleh Sheunik Sdn. Bhd..

Keluaran dan sambutan
---------------------

Filem ini dikelaskan sebagai P13 dengan bimbingan ibu bapa untuk kanak-kanak bawah umur 13 tahun.

### Tayangan

### Ulasan

Runut bunyi
-----------

Anugerah
--------

Rujukan
-------

1. ↑  Filem Hantu Bukit Cina

Pautan luar
-----------

*
|  |
| --- |
| Sebahagian daripada siri berkaitan |
| Fiqah Ibadah |
|  |
| 
Suatu disiplin kajian Islam |
| Solat
* Azan dan Iqamat
* Rakaat
* Kiblat
* Waktu solat
* Rukun solat
* Solat fardu
	+ Subuh
	+ Zuhur
	+ Asar
	+ Maghrib
	+ Isyak
* Solat Jumaat
	+ Khutbah
* Solat berjemaah
* Solat sunat
	+ Hari raya
	+ Gerhana
	+ Minta hujan
* Solat qada
* Solat musafir
	+ Solat jamak
	+ Solat qasar
* **Jenazah**
 |
| Puasa
* Iktikaf
* Sahur
* Lailatulqadar
 |
| Haji dan Umrah
* Ihram
* Wukuf
* Tawaf
* Sa'i
 |
| Sembelihan
* Korban
* Akikah
* Zabihah
 |
| * Ikon portal Portal Islam
 |
| * l
* b
* s
 |

**Umrah** (**ﻋﻤﺮﻩ**) ialah menziarahi Baitullah di Makkah dan melakukan ihram, tawaf, sa'i dan bertahallul mengikut tertib. 

Umrah adalah fardhu seperti Haji. Ini adalah pendapat al-Imam as-Syafie r.a. yang al-Azhar. Ijmak Ulama mengatakan bahawa hanya wajib dilakukan sekali sepanjang hayat bagi orang yang mampu kecuali orang yang bernazar, maka dia wajib memenuhi nazarnya.

Dalil daripada al-Quran ialah firman Allah Taala:
*Dan sempurnakanlah ibadat Haji dan Umrah kerana Allah*
(Al-Baqarah 196).

Sabda Nabi yang diriwayatkan Ibnu Majah, Al-Baihaqi dan sanad yang sahih daripada Aisyah r.a. katanya:

*Aku berkata : "Wahai Rasullah,apakah wanita wajib berjihad?". Sabda Baginda: "Ya, jihad yang tiada peperangan padanya iaitu haji dan umrah".*

Niat Ihram, Tawaf dan Sa'i tidak boleh dilakukan di mana-mana tempat lain melainkan di tempat yang ditetapkan. Iaitu niat ihram di Miqat, tawaf 7 pusingan mengelilingi Kaabah di dalam Masjidil Haram dan bersa'i 7 kali bermula di bukit Safa dan berakhir di bukit Marwah. Terakhir sekali bertahallul iaitu bercukur atau mengunting rambut sekurang-kurangnya 3 helai selepas itu, segala larangan dalam Ihram menjadi halal sepertimana sebelum beliau berihram.

Beza Umrah dengan Haji ialah Umrah boleh dilaksanakan sepanjang tahun tetapi Haji hanya boleh dilakukan pada bulan haji sahaja, dan hari kemuncaknya ialah pada hari Tasyrik 9, 10, 11, 12 di mana jemaah berkumpul di Padang Arafah dan Mina. 

Pada zaman sekarang Kerajaan Arab Saudi menetapkan mana jemaah umrah mestilah mengikut muassasah umrah dan memohon visa umrah melalui agensi umrah. Tiada lagi permohonan Visa umrah dapat dilakukan di Kedutaan Arab Saudi secara individu.

Pautan luar
-----------

* (Melayu)

| * l
* b
* s
Ibadat haji dan umrah |
| --- |
| **Haji** • **Umrah** |
| Jenis haji | Haji Tamattuk • Haji Qiran • Haji Ifrad | Binaan Kaabah di tengah Masjid al-Haram |
| Ibadah | Tawaf • Sa'i • Wukuf di Arafah • Tahallul • Ihram • Melontar jamrah • Nafar • Dam |
| Tempat | Makkah • Madinah • Mina • Arafah • Muzdalifah • Safa dan Marwah • Jeddah |
| Binaan dan struktur | Masjid al-Haram • Masjid Nabawi • Kaabah • Hijir Ismail • Makam Ibrahim • Hajarulaswad • Telaga Zam-Zam • Multazam • Pintu Kaabah |
| Tajuk berkaitan | Tabung Haji • Miqat • Rukun Islam • Hari Raya Aidiladha |
**Tombariri** merupakan sebuah kecamatan yang terletak di bahagian utara Kabupaten Minahasa, Sulawesi Utara, Indonesia. Kecamatan ini beribukota di Tanawangko dan bersempadan di sebelah utara dengan Laut Sulawesi, di sebelah timur dengan Kecamatan Pineleng, di sebelah selatan dengan Kota Tomohon dan Kabupaten Minahasa Selatan, dan di sebelah barat dengan Laut Sulawesi.

Pembahagian wilayah
-------------------

Kabupaten yang keluasannya 139.20 km² ini terdiri dari 14 kampung dengan penyebaran sebagai berikut: 7 di daerah pantai, 3 di daerah lereng bukit, dan 4 di dataran. Perkampungan tersebut adalah: 

1. Senduk
2. Ranowangko
3. Sarani Matani
4. Poopoh
5. Teling
6. Kumu
7. Pinasungkulan
8. Lemoh
9. Ranotongkor
10. Borgo
11. Tambala
12. Mokupa
13. Lolah Satu
14. Lolah Dua

Penduduk
--------

Jumlah penduduk di Kecamatan Tombariri pada tahun 2003 adalah 25,366 orang, dengan tingkat pertumbuhan penduduk rata-rata 1.81% per tahunnya. Dari jumlah ini, yang termasuk angkatan kerja adalah 19,557 orang. 


| * l
* b
* s
Kabupaten Minahasa, Sulawesi Utara |
| --- |
| Kecamatan | 
Eris •
Kakas •
Kawangkoan •
Kombi •
Langowan Barat •
Langowan Selatan •
Langowan Timur •
Langowan Utara •
Lembean Timur •
Pineleng •
Remboken •
Sonder •
Tombariri •
Tombulu •
Tompaso •
Tondano Barat •
Tondano Selatan •
Tondano Timur •
Tondano Utara
 | Lambang Kabupaten Minahasa |

|  |  |
| --- | --- |
| Ikon tunas | Rencana kecamatan di Indonesia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Gempa bumi Nepal-Bihar 1934** ialah antara gempa-gempa bumi terburuk dalam sejarah Nepal dan India, dengan kerosakan meluas di kawasan Munger, Kathmandu dan Muzaffarpur hancur luluh. Gempa dengan kekuatan 8.2 pada 15 Januari 1934 jam 08:43 UTC menyebabkan kerusakan luas di utara Bihar dan Nepal.

Gempa bumi
----------

Pusat gempa terletak di Nepal timur sekitar 10 km sebelah selatan dari Gunung Everest. Kerosakan teruk di sepanjabg Purnea - Kathmandu ke Munger sepanjang 465 km.Kesan runtuhan turut dilihat diLhasa ke Mumbai, dan dari Assam ke Punjab. Gempa turut dirasakan di Kolkata , (sekitar 650 km dari pusat gempa) banyak bangunan yang rusak .Menara St. Paulus Katedral runtuh.

Kerosakan
---------

Tiga kota Nepal, Kathmandu selaku ibu kota, Bhaktapur dan Patan, hampir semua bangunan runtuh. Retakan besar muncul di permukaan tanah dan beberapa jalan rusak di Kathmandu. Namun, candi dari Pashupatinath, dewa penjaga Nepal tidak mengalami kerosakan.

Kawasan Sitamarhi, tidak satu rumah yang masih berdiri. Di Rajnagar, dekat Madhubani, semua bangunan kutcha runtuh. Bangunan di Darbhanga Raj, termasuk Istana Naulakha, rosak teruk.

Jumlah kematian yang tercatat di Bihar adalah 7253 orang dan kematian di Nepal mencapai 10.800 sampai 12.000.

Respon
------

Mahatma Gandhi turut mengunjungi negeri Bihar. Beliau menulis bahwa gempa Bihar adalah retribusi takdir kegagalan India untuk membasmi kasta.

Rujukan
-------

1. 1 2 3  ISC (2015), *ISC-GEM Global Instrumental Earthquake Catalogue (1900–2009)*, Version 2.0, International Seismological Centre
2. ↑  U.S. Geological Survey. "Historic Earthquakes – Bihar, India – Nepal". U.S. Department of the Interior. Diarkibkan daripada yang asal pada 29 April 2015. Dicapai pada 29 April 2015.
**Visual Objects** adalah bahasa pengaturcaraan yang digunakan bagi menulis aturcara yang beroperasi kebanyakannya bagi Microsoft Windows. Sungguhpun ia boleh digunakan sebgai perkakasan pengaturcaraan kegunaan umum, ia hampir sepenuhnya digunakan bagi menulis aturcara pangkalan data.

Asal projek Visual Objects (nama kod **Aspen**) bermula sebagai sebahagian cubaan Nantucket untuk mengalih Clipper kepada Window, dan beralih dari pengaturcaraan procedural kepada stail Pengaturcaraan berorientasi objek. Ia juga menukar Clipper daripada sistem p-code kepada kompiler tempatan sepenuhnya dan memperkenalkan lebih banyak unsur bahasa pengaturcaraan C (seperti jenis pengubah), sementara memasukkan tambahan Windows (seperti COM, ODBC, dan kemudian Objek Data ActiveX - (*ActiveX Data Objects* ADO)). Dengan simbol jenis data, ia menawarkan keupayaan membentuk kaitan berasaskan nama, yang boleh digunakan bagi menyambung (*menu events*) kepada kaedah objek atau membentuk pautan lansung antara jalur pelayan dan kawalan.

Versi Windows akhirnya dipasarkan oleh Computer Associates, malangnya ia dibebaskan sebelum sedia untuk pasaran dan bertembung saingan lansung dengan keluaran pertama Borland, bahasa pengaturcaraan Delphi. Bahasa ini masih digunakan dan dikemaskini secara aktif oleh GrafX Software.

Pautan luar
-----------

* GrafXSoft
* Current Visual Objects home
* Vulcan.NET... VO like language for Microsoft .NET
**Filem Timeless Love** merupakan sebuah filem keluarga, romance yang diarahkan oleh Lim Kong Hwee dan dibintangi oleh Aloysius Pang, Kimberly Chia, Joshua Ang, Josephine Chan, Xu Bin, Eugene Lim, Michelle Tay, Mok Kai Xiang, Cynthia Wang. Filem ini merupakan sebuah filem bercorak keluarga, romance. Filem ini telah ditayangkan kepada umum pada 2012.

Filem ini menggunakan bahasa Mandarin dan tayangannya memakan masa selama 89 minit.

Sinopsis
--------

Plot ini kebanyakannya berkisar di sekitar Morgan, yang menjumpai satu pajakan pulau dan foto orang asing penuh misteri yang bergaya di pulau ketika mencari barangan milik neneknya. Morgan entah bagaimana teringatkan bahawa neneknya sering menceritakan kisah penyesalannya mengenai jam tangan dan pulau ketika dia masih muda. Tertarik dengan identiti lelaki bermisteri itu dan melarikan diri dari paparazzi, dia memutuskan untuk pergi ke pulau itu untuk menguraikan misteri dan mencari jawapan. Ketika dia pergi ke pulau itu, dia mendapati 3 remaja. Cinta berputik. Tetapi, adakah mereka berkaitan atau apakah hubungannya dengan pulau itu?

Pelakon
-------

Para pelakon yang berlakon di dalam filem ini termasuk Aloysius Pang, Kimberly Chia, Joshua Ang, Josephine Chan, Xu Bin, Eugene Lim, Michelle Tay, Mok Kai Xiang, Cynthia Wang

Penerbitan
----------

*Filem Timeless Love* ini , yang masa tayangannya sepanjang 89 minit ini dihasilkan oleh Noon Talk Media, dan syarikat pengedarnya adalah -.

Keluaran dan sambutan
---------------------

### Tayangan

Filem terbitan Noon Talk Media ini dihasilkan untuk tayangan umum dalam format 35mm dan syarikat pengedarnya adalah -.

### Ulasan

Runut bunyi
-----------

Anugerah
--------

Rujukan
-------

Pautan luar
-----------

* Filem Timeless Love
***Time* 100** (sering digayakan sebagai ***TIME* 100**) merupakan rencana senarai tahunan daripada 100 orang yang berpengaruh yang paling di dunia, diadakan oleh majalah berita *Time*. Pertama kali diterbitkan pada 1999 sebagai hasil perbahasan antara ahli akademik, ahli politik, dan wartawan Amerika, senarai itu kini menjadi acara tahunan yang sangat diumumkan. Muncul dalam senarai ini sering dilihat sebagai suatu penghormatan, dan *Time* menjelaskan bahawa para peserta diakui telah mengubah dunia, tanpa mengira akibat dari tindakan mereka. Senarai akhir individu berpengaruh dipilih secara eksklusif oleh penyunting *Time*, dengan pencalonan datang dari alumni *Time* 100 dan kakitangan penulisan antarabangsa majalah tersebut. Hanya pemenang Undian Pembaca, yang dilakukan beberapa hari sebelum senarai rasmi didedahkan, dipilih oleh masyarakat umum. Gala peringatan yang sesuai diadakan setiap tahun di Manhattan, New York.

Sejarah dan format
------------------

*Time* 100 bermula dengan perdebatan di sebuah simposium di Washington, D.C. pada 1 Februari 1998, dengan peserta panel penyampai berita CBS Dan Rather, sejarawan Doris Kearns Goodwin, bekas gabenor New York Mario Cuomo, profesor sains politik Condoleezza Rice, penulis neokonservatif Irving Kristol, dan ketua pengarang *Time* Walter Isaacson.

Senarai tersebut pertama kali diterbitkan pada tahun 1999, ketika majalah *Time* menamakannya "100 orang paling berpengaruh pada abad ke-20". Kerana popularitinya yang terus berkembang, mulai 2004 majalah *Time* memutuskan akan menjadikan senarai itu sebagai edisi tahunan, yang memuatkan 100 orang paling berpengaruh di dunia. Mereka diperakui dalam satu dari lima kategori:

* *Leaders & Revolutionaries* (Pemimpin dan Penggerak Revolusi)
* *Builders & Titans* (Perintis dan Pengubah)
* *Artists & Entertainers* (Artis dan Penghibur)
* *Scientists & Thinkers* (Ilmuwan dan Pemikir)
* *Heroes & Icons* (Pahlawan dan Ikon)

Dalam setiap kategori, 20 tokoh yang paling berpengaruh (kadang-kadang berpasangan atau dalam kelompok kecil) akan terpilih, dengan jumlah 100 orang setiap tahun.

Rujukan
-------

1. ↑  *See who made Time's 100 most influential list*. YouTube. 24 April 2014. Diarkibkan daripada yang asal pada 4 Oktober 2015. Dicapai pada 20 Mac 2015.
2. ↑  "The 100 Most Influential People in the World: Readers' Poll". *Time* (dalam bahasa Inggeris). 10 April 2014. Diarkibkan daripada yang asal pada 12 Mei 2015. Dicapai pada 13 Mei 2015.

Pautan luar
-----------

* TIME 100 - Tokoh Abad Ini Diarkibkan 2007-05-18 di Wayback Machine
* 2004 Time 100 at Time.com
* 2005 Time 100 at Time.com
* 2006 Time 100 at Time.com Diarkibkan 2006-05-02 di Wayback Machine
* 2007 Time 100 at Time.com
* 2008 Time 100 at Time.com
* 2009 TIME 100 at Time.com Diarkibkan 2009-05-08 di Wayback Machine
* 2010 TIME 100 at Time.com Diarkibkan 2011-07-24 di Wayback Machine
***Hantu Bonceng 2.0*** ialah sebuah filem komedi seram Malaysia 2021 arahan Yusry Abd Halim dengan skrip ditulis oleh Amin Abdul Nasir dan Sulaiman Shakib. Kesinambungan dari filem *Hantu Bonceng* (2011) arahan Ahmad Idham, ia dibintangi oleh Zizan Razak dan Taiyuddin Bakar yang kembali menjayakan watak masing-masing. Filem ini ditayangkan pada 11 Februari 2021 di Astro First.

Sinopsis
--------

Kisah bermula dengan Amran dan Kunyit rasa teruja ingin bercuti ke Bukit Fraser bersama rakan-rakan ‘Mat Motor’ mereka. Semasa dalam perjalanan, motor Kunyit mengalami kerosakan. Kemunculan Ayu telah membawa Kunyit dan teman wanitanya, Maya serta Amran bermalam di sebuah hotel lama, manakala rakan-rakan yang lain meneruskan ke destinasi mereka.

Keadaan hotel tersebut agak misteri. Malah, pekerja-pekerja hotel juga mempunyai karakter yang mencurigakan. Menjelang malam, Amran dan Kunyit mengalami pelbagai peristiwa menyeramkan. Amran turut bermimpi tentang seorang wanita yang seakan memberi petunjuk kepada Amran agar membantunya. Keesokannya, mereka dan Ayu cuba menyelesaikan misteri ini. Mereka menemui beberapa bukti dan petunjuk yang mana akhirnya menemukan mereka kepada beberapa siri pembunuhan dan penemuan yang meme-ranjat dan mengerikan.

Pelakon
-------

* Zizan Razak sebagai Amran
* Taiyuddin Bakar sebagai Kunyit
* Shiha Zikir sebagai Ayu
* Sangeeta Krishnasamy sebagai Sally
* Chew Kin Wah sebagai Mr. Wong
* Atu Zero sebagai budak resepsi
* Joey Daud sebagai Ruttu
* Acong Sweetchild sebagai Daniel
* Sharif Zero sebagai Bob
* Amir Amireka sebagai Amir
* Rashdan Baba sebagai Haris

Penerbitan dan keluaran
-----------------------

Penggambaran filem ini telah dijalankan sepenuhnya di Bukit Fraser, Pahang. Zizan Razak dan Taiyuddin Bakar kembali menjayakan watak masing-masing dalam filem ini, dengan penambahan pelakon baharu termasuk Shiha Zikir dan Sangeeta Krishnasamy.

*Hantu Bonceng 2.0* dikeluarkan pada 11 Februari 2021 di Astro First.

Rujukan
-------

1. 1 2 3  "Zizan Razak kembali dalam Hantu Bonceng 2.0". Utusan Borneo. 11 Februari 2021. Dicapai pada 1 Jun 2021.
2. ↑  Sudirman Mohd Tahir (10 Februari 2021). "Hantu Bonceng 2.0 'masuk' rumah". Harian Metro. Dicapai pada 1 Jun 2021.
3. ↑  "Hantu Bonceng 2.0 kisah seram merungkai misteri kematian Sally". Kopiplanet. 9 Februari 2021. Dicapai pada 1 Jun 2021.
4. ↑  Nisa Irina (10 Februari 2021). "Filem Hantu Bonceng 2.0 masih relevan untuk ditayangkan". Cinema Online. Dicapai pada 1 Jun 2021.
5. ↑  Khadijah Ibrahim (10 Februari 2021). "Hantu Bonceng 2.0 kembali temui peminat". Bebas News. Dicapai pada 1 Jun 2021.

Pautan luar
-----------

* *Hantu Bonceng 2.0*  di Pangkalan Data Filem Internet (IMDb)

| * l
* b
* s
Filem arahan Yusry Abdul Halim |
| --- |
| 
* *Cicak-Man* (2006)
* *Cicakman 2 - Planet Hitam* (2008)
* *Hikayat Merong Mahawangsa* (2011)
* *Karak* (2011)
* *Vikingdom* (2013)
* *Cicakman 3* (2015)
* *Wheely* (2018)
* *Hantu Bonceng 2.0* (2021)

 |
**Bumi Agung** merupakan sebuah desa yang terletak dalam (*daerah*) kecamatan Kedurang, Kabupaten Bengkulu Selatan, Provinsi Bengkulu, Indonesia.

Poskod
------

Poskod yang digunakan di Bumi Agung adalah 38553. Terdapat 18 buah desa di dalam daerah kecamatan Kedurang.

Rujukan
-------

  
Asal usul Desa Bumi Agung kecamatan Kedurang
Konon ceritanya asal usul Desa ini berasal dari kecamatan Kinal kabupaten Kaur,desa ini didirikan oleh seorang pria yang bernama RATAM atau yang biasa dijuluki (rejapi) beliau di juluki rejapi karena zaman dulu beliau memiliki kesaktian yaitu bisa mengeluarkan api dari mulutnya beliau memiliki Dua saudara/i kandung yg bernama Gimbaralam(gimbaran) dan Sasni(Kerape) RATAM Berasal dari desa Pajar bulan kecamatan Mulak ulu kabupaten Lahat Sumatra Selatan Ia juga mempunyai 5 anak perempuan yang bernama yaitu 1.Banisa 2.Raimbun 3.Ulimbun 4.Renisa 5.Redisa dan satu anak laki lakinya yg meninggal waktu kecil.Beliau ini dulu menetap di desa lubuk betung di ulu desa gunung megang(desa pangeran kinal) kecamatan kinal kabupaten kaur,karena kesaktiannya dulu dan sering melerai keributan beliau di segani banyak orang dan sampai sampai Adiknya yg bernama Gimbaralam di tikahkan dgn saudari perempuan Pangeran KIANGGOEN.Singkat cerita beliau mempunyai teman dari desa palak siring kecamatan kedurang yang bernama GUING (puyang desa tsb) suatu hari GUING menawarkan tanah utk ditempati atau dihuni dan RATAM pun setuju dgn tawaran tersebut.Saat itu ia di jemput menggunakan tandu seperti gerobak oleh temannya GUING dan beberapa org lainnya dari kinal menuju kedurang Desa Palak Siring.setelah sampai di Desa Palak Siring ia membuka lahan atau tanah tsb yang dulunya masih rimba rerumputan dan Ia orang yg pertama kali menamai tanah desa tersebut dgn nama LORONG KINAL karena hampir semua penghuni desa itu nanti berasal dari kinal,Setelah di huni cukup lama dan sudah banyak orang yang ikut dan tinggal di tempat tsb Suatu hari Ia membuat bantal menggunakan karung goni yg di isi pasir 1 kulak atau 2 liter,malam pertama tidur menggunakan bantal tsb pagi harinya ia merasa janggal karena pasir di dalam karung tersebut menjadi lebih banyak akibat hal itu ia menjadi penasaran dan mengulangi nya sampai tiga hari berturut-turut setelah hari ke tiga karung bantal tersebut terus bertambah alhasil dari kejadian itu desa yang dulunya bernama LORONG KINAL ini pun di Ia ganti nama menjadi Desa Bumi Agung yg berarti Bumi itu tanah tempat kita tinggal atau desa yg ia dirikan Dan Agung itu Besar karena pasir yg ia isi utk bantal ia tidur terus bertambah Dari Cerita ini Dan sampai Sekarang Nama Bumi Agung menjadi nama tetap desa ini

created : cucu Ratam(Rejapi)

Catatan:
Jikalau ada salah boleh di perbaiki karena itu cerita yg saya dapat dari tertua terdahulu.

Pautan luar
-----------

* Kode POS Indonesia 2012 Diarkibkan 2017-09-30 di Wayback Machine
* Carian di Google
Berjabat tangan selepas pertandingan tenis ialah salah satu norma sosial di dunia Barat.
**Tingkah laku manusia** ialah sekumpulan tingkah laku yang ditonjolkan oleh manusia dan dipengaruhi oleh budaya, sikap, emosi, nilai, etika, autoriti, hubung baik, hipnosis, pujukan, paksaan, dan/atau genetik. Ia merupakan salah satu faktor yang penting dalam masyarakat manusia. Menurut sudut pandangan humanisme, setiap manusia mempunyai tingkah laku yang berbeza. Tingkah laku manusia dikaji dalam disiplin akademik seperti psikologi, kerja sosial, sosiologi, ekonomi, dan antropologi.

Tingkah laku manusia (dan organisma yang lain, malahan mekanisme) jatuh pada satu julat, dengan sesetengah tingkah laku lebih biasa berlaku berbanding dengan yang lain dan sesetengahnya luar biasa, serta juga sesetengah yang dapat diterima dan yang lain di luar had boleh terima. Dalam bidang sosiologi, tingkah laku dianggap sebagai tidak bermakna kerana ia tidak ditujukan kepada orang lain dan justera, merupakan tindakan manusia yang paling asas. Tingkah laku harus tidak dikelirukan dengan tingkah laku sosial yang merupakan tindakan yang lebih maju kerana ia merupakan tingkah laku yang ditujukan khusus kepada orang lain. Kebolehterimaan tingkah laku dinilai berdasarkan norma sosial dan dikawal oleh berbagai-bagai kawalan sosial.

Pada 1970, sebuah buku yang berjudul "*The Social Contract: A Personal Inquiry into the Evolutionary Sources of Order and Disorder*" ("Kontrak Sosial: Penyelidikan Peribadi tentang Punca Susunan dan Gangguan Evolusi") yang ditulis oleh ahli antropologi Robert Ardrey diterbitkan. Buku dan kajian itu menyelidiki tingkah laku haiwan (etologi) lalu membandingkannya dengan tingkah laku manusia sebagai fenomena yang serupa.

Pola Tingkah Laku Manusia
-------------------------

| Nama | Pendirian |
| --- | --- |
| Asertif | Utamakan hak sendiri, hormati hak orang lain |
| Agresif | Utamakan hak sendiri, ketepikan hak orang lain |
| Pasif | Ketepikan hak sendiri, utamakan hak orang lain |
| Submisif | Ketepikan hak sendiri dan ketepikan hak orang lain. Tingkahlaku ini melihat semua perkara tentang dirinya dan orang lain sebagai negatif |

Pengaruh tingkah laku manusia
-----------------------------

* Genetik (lihat juga psikologi evolusi);
* Sikap – setakat mana seseorang menilai sesuatu tingkah laku sebagai baik atau tidak;
* Norma sosial – pengaruh tekanan sosial yang dirasai oleh seseorang (kepercayaan normatif) untuk melakukan atau tidak melakukan sesuatu tingkah laku;
* Kawalan kelakuan tanggapan – kepercayaan seseorang tentang betapa mudah atau susah untuk melakukan sesuatu tingkah laku.

Lihat juga
----------

|  |  |
| --- | --- |
|  | Wikimedia Commons mempunyai media berkaitan ***Tingkah laku manusia*** |

* Emosi
* Kemodenan tingkah laku
* Behaviorisme
* Motivasi
* Prinsip peneguhan matematik
* Psikologi kelelakian
* Psikologi kewanitaan
* Skala masa manusia
* Tingkah laku
* Tingkah laku seks manusia
**Kebudayaan Libya** merupakan gabungan pelbagai pengaruh, kerana pendedahannya kepada banyak era sejarah. Ia melibatkan akar dalam budaya Barbar, Afrika, Turki dan Arab. Libya adalah tanah jajahan Itali selama lebih empat dekad, yang juga mempunyai kesan yang besar terhadap budaya negara. Libya telah berjaya mengekalkan adat resam tradisionalnya sehingga kini.

Majoriti rakyat Libya adalah Arab, dan 96.6% adalah Muslim Sunni. Bahasa yang digunakan di Libya kebanyakannya adalah bahasa Arab. Bahasa Itali dan Inggeris dituturkan dalam tahap kecil dan di kawasan pelancongan.

90% daripada negara ialah padang pasir dan inilah sebabnya mengapa hanya 10% penduduk Libya tinggal di luar kawasan pantai.

Bendera
-------

Bendera Libya
Pada Februari 2011, apabila revolusi Libya berlaku, Majlis Peralihan negara memperkenalkan semula bendera lama yang digunakan oleh kerajaan sebelum rampasan kuasa tentera Gaddafi pada tahun 1969. Bendera terdiri daripada tiga warna: merah, hitam dan hijau, yang mewakili tiga wilayah utama negara, merah untuk Fezzan, Hitam untuk Cyrenaica dan hijau untuk Tripolitania; bulan sabit dan bintang mewakili agama utama Libya, Islam.

Rujukan
-------

1. ↑  "Culture and Art". *Social Overview*. Diarkibkan daripada yang asal pada 3 Disember 2010.
2. ↑  Witherbee, Amy. "Libya." *Our World: Libya* (2015): 1. *MasterFILE Premier*. Web. 21 Feb. 2016.

Pautan luar
-----------

* flagPortal Libya

|  |  |
| --- | --- |
|  | Wikimedia Commons mempunyai media berkaitan ***Kebudayaan Libya*** |
***Lelaki Itu Pemilik Hatiku*** ialah sebuah siri drama televisyen Malaysia 2017 arahan  Zul Huzaimy Marzuki, dibintangi oleh Puteri Aishah, dan Raja Afiq. Siri ini memulakan tayangan perdana di Slot Akasia TV3 bermula 31 Oktober 2017 menggantikan *Titian Cinta*.

Sinopsis
--------

Mengisahkan Luqman (Raja Afiq), seorang anak orang kaya yang cuba memikat hati gadis bernama Nurin Karmila (Puteri Aishah) setelah dicabar oleh Andrea (Julia Farhana Marin), iaitu teman wanitanya sendiri. Andrea geram dengan sikap Luqman yang seakan-akan tidak serius dalam hubungan mereka.

Bagi Luqman Hakimi yang senang disapa sebagai Luke, ini ini merupakan peluang untuk dia melepaskan diri dari Andrea yang merupakan calon menantu pilihan orang tuanya.

Luke jatuh hati terhadap Nurin Karmila, gadis yang bekerja disebuah kedai cenderamata. Luke menyahut cabaran Andrea dengan menetapkan syarat jika dia berjaya memikat hati gadis tersebut, Andrea akan tinggalkannya sebaliknya dia perlu mengahwini Andrea seperti diaturkan oleh ibu kedua-dua pihak.

Pada mulanya, Luqman menganggap bahawa mudah sahaja baginya untuk memikat Nurin Karmila yang berasal dari kampung itu. Ternyata anggapannya itu salah. Nurin Karmila paling ‘pantang’ berkawan dengan lelaki kaya, apatah lagi bercinta dengan lelaki seperti itu.

Maka kaedah daripada rakannya, Mokhtar diguna pakai. Kaedah pertama Gold and diamond, Kaedah kedua Hugs and Kisses, Kaedah ketiga Sleep tight. Tapi syaratnya tak boleh dipraktikkan sekaligus. Kerana gelojohnya untuk menang dalam pertaruhan, Luke praktiskan terus kaedah ketiga.

Semakin Nurin Karmila membenci, semakin sayang Luqman padanya. Sayangnya, hati Nurin Karmila sudah terpaut dengan Aiman (Syazuwan Hassan), iaitu lelaki yang pernah menyelamatkan dia dari nafsu Luqman dahulu. Pada saat Luqman pasrah dengan jodoh yang tidak kesampaian, tiba-tiba takdir menyebelahinya pula.

Dapatkah Si Hot Guy memiliki hati cik adik sayang untuk dirinya selamanya?

Pelakon
-------

* Raja Afiq sebagai Luqman Hakimi
* Puteri Aishah sebagai Nurin
* Syazuwan Hassan sebagai Aiman/Rashdan
* Natasya Mahyan sebagai Yani
* Julia Farhana Marin sebagai Andrea
* Liza Abdullah sebagai Pn. Sri Khalida
* Hafidzuddin Fazil sebagai Tan Sri Hisyam
* Dilla Ahmad sebagai Zaimah
* Jaja Iliyes sebagai Syira
* Ariff Aziz sebagai Mokhtar
* Anne Arifin sebagai Norlin
* Adiba Yunus sebagai Liza HR
* Ennie Sulastri sebagai Shima
* Fad Anuar sebagai Murad
* Hafiz Nolan sebgai Airel

Runut Bunyi (OST)
-----------------

* Menahan Rindu - Wany Hasrita
* Dikoyak Waktu - Ronnie Husin
* Aku Cinta - Syamel & Erni Zakri
* Tergantung Sepi - Haqiem Rusli
* Sedalam Dalam Rindu - Tajul

Rujukan
-------

1. ↑  .Drama Lelaki Itu Pilihan Hatiku. MyInfoTaip. Dicapai 6 Ogos 2021
Biografi
--------

Syaiful Reza bin Mohamed atau dikenali sebagai ***Reza Mohamed*** dilahir di Kampung Dato, Sibu, Sarawak pada 25 Ogos 1978. Beliau memulakan kerjaya beliau pada tahun 2006 sebagai penyampai di Radio Era FM yang ke udara dari jam 4 petang hingga 8 malam setiap Isnin hingga Jumaat dalam segmen Petang ERA. Kini beliau mengusahakan Patung Studio dan disewakan untuk berlatih tarian mahupun lakonan.

Kerjaya
-------

Sebelum memulakan kerjaya dalam bidang penyiaran sebagai penyampai radio & pengacara, Reza merupakan seorang penari. Kemudiannya beliau beralih ke sesuatu yang amat berbeza iaitu sebagai penyanyi/penghibur di hotel-hotel dan kelab-kelab pada tahun 1998. Selama lebih kurang 7 tahun berkecimpung dalam kerjayanya di kelab dan hotel, Reza mencuba nasib dalam menyertai rancangan realiti Akademi Fantasia (musim 3) atas dorongan rakan-rakan dan keluarganya dan di situ bermulalah kerjayanya dalam bidang penyiaran.

Pada tahun 2006, Reza dipilih sebagai pengacara rancangan *Durian Runtuh* untuk Astro Ria dan tampil di layar perak buat pertama kalinya sebagai Azam dalam filem *Maut* arahan Bade Hj. Azmi, terbitan Tayangan Unggul.

Pada tahun 2008 pula, Reza dipertanggungjawabkan untuk mengacara rancangan terbitan Astro Ria, *Kelab POP*.

Sepanjang kerjayanya di radio nombor 1 negara, Era FM, bakat suaranya disalurkan dalam pelbagai iklan radio tanahair.

Rujukan
-------

Pautan luar
-----------

* Instagram
* Twitter
* Facebook
* Voice Guild Malaysia
* Fotopages
**Aliff Fahmi Bahtiar** (lahir 22 Februari 1992) atau lebih dikenali dengan nama pentasnya **Ali Sariah**, merupakan seorang penyanyi, pemuzik dan penulis lagu Malaysia. Beliau terkenal sebagai vokalis dan gitaris kumpulan muzik Pop Yeh-Yeh Malaysia, Masdo.

Kerjaya muzik
-------------

Ali memulakan kerjaya awalnya dalam bidang muzik sebagai penyanyi perseorangan sebelum Putu Ceri mengajaknya untuk sertai Masdo pada awal tahun 2015. Masdo yang dianggotai oleh Ali Sariah sebagai vokalis utama dan gitaris, Putu Ceri sebagai pemain bass, Azham Ahmad sebagai pemain dram, Asmawi sebagai gitaris utama dan Chakam sebagai pemain keyboard.

Bersama Masdo, Ali menjadi bualan masyarakat kerana membawa keunikan ala-ala penyanyi zaman P. Ramlee dalam setiap nyanyian lagunya *.* Hal itu secara tidak langsung menjadikan Kugiran Masdo satu kumpulan muzik Malaysia yang tersohor dan digilai ramai dalam kalangan anak-anak muda masa kini. Antara lagu-lagu yang menjadikan Masdo terkenal ialah *Dinda, Bercanda Di Malam Indah* dan *Bunga*, dimana ketiga-tiga lagu nyanyian Ali itu menjadi hits di Malaysia. Pada 2019, Lagu *Dinda* telah dicalonkan dalam finalis Anugerah Juara Lagu ke-34.

Kehidupan peribadi
------------------

Pada 9 Ogos 2019 , Ali telah berkahwin dengan buah hati pilihannya, iaitu Natasha Nurain. Hasil dari perkahwinan mereka itu, Ali dan pasangannya telah dikurniakan cahaya mata pertama pada 28 Ogos 2020.

Diskografi
----------

### Album

#### Studio

| Tahun | Album | Butiran album | Catatan |
| --- | --- | --- | --- |
| 2017 | *Selamat Tinggal Pujaan* | * Label: *Kugiran Masdo Empire*
* Format: CD, muat turun digital
 |  |
|

#### EP

| Tahun | Album | Butiran album | Catatan |
| --- | --- | --- | --- |
| 2020 | *Jalan Abbey* | * Label: *Kugiran Masdo Empire*
* Format: CD, muat turun digital
 |  |
|

Rujukan
-------

1. ↑  "Biodata Ali Sariah". *Info Famous People*. Dicapai pada 4 Oktober 2022.
2. ↑  "Suara tak sedap tapi lepas final ajl34". *Gempak*. Dicapai pada 4 Oktober 2022.
3. ↑  "Saya kahwin macam orang biasa-biasa saja ali kugiran masdo". *Harian Metro*. Dicapai pada 4 Oktober 2022.
4. ↑  "Syurga hati ali sariah". *Harian Metro*. Dicapai pada 4 Oktober 2022.

Pautan luar
-----------

* Ali Sariah di Discogs
* Ali Sariah di Instagram
**Sukan profesional** ialah sukan pesertanya mendapat bayaran untuk bermain disebabkan prestasinya, bertentangan dengan sukan amatur. Profesionalisme telah meningkat melalui pembangunan media massa dan pertambahan kelapangan masa masyarakat. Kedua-dua faktor ini telah menghasilkan penonton yang lebih ramai yang membolehkan persatuan sukan atau kelab mendapatkan wang tajaan yang lebih besar. Kesannya, lebih ramai ahli sukan berupaya menjadikan bersukan sebagai kerjaya dan mengekalkan status masyhur. Ini membawa banyak kebaikan, misalnya meningkatkan tahap kecekapan sukan tersebut dan meningkatkan kepopularan sesetengah sukan, serta dilihat cuba mengasingkan peserta amatur daripada sukan profesional. 

Terdapat banyak masalah berlaku disebabkan peningkatan profesionalisme atau cubaan untuk menghalang profesionalisme. Ini disebabkan profesionalisme dilihat cuba menyerang etos pusat sukan iaitu *bersukan hanyalah untuk mendapatkan keseronokan dan bukannya sebagai sumber hidup.*

Lihat juga
----------

* Senarai liga sukan profesional
**BadVista** merupakan kempen oleh Yayasan Perisian Bebas untuk menyokong kebebasan pengguna-pengguna komputer, menentang pengambilan sistem pengendalian Microsoft Windows Vista dan menawarkan alternatif perisian bebas. Kempen ini mengikuti kempen Defective By Design terhadap teknologi pengurusan hak digital, ia bertujuan untuk mengalakkan media untuk menjadikan perisian bebas sebagai sebahagian daripada agenda mereka.

Sejarah
-------

Kempen ini dimulakan pada 15 Disember 2006 dengan matlamat untuk menampakkan keburukan kepada pengguna perisian Windows Vista dan komponen pengurusan hak digital, serta memberikan alternatif perisian bebas yang menghormati hak peribadi dan keselamatan pengguna. Ia telah cepatnya menerima perhatian daripada banyak laman-laman web.

Aktivis BadVista bersatu dengan ahli-ahli Defective by Design di majlis pelancaran Vista pada 30 Januari 2007 di New York. Pembantah dalam sut kuning membawa papan tanda menjelaskan sekatan Vista di atas pengguna komputer.

Lihat juga
----------

* Defective by Design, kempen anti-pengurusan sekatan digital dimulakan oleh Yayasan Perisian Bebas

Rujukan
-------

1. 1 2  "Looking into the FSF's BadVista campaign". linuxjournal.com. Dicapai pada 2007-08-11.
2. ↑  John Sullivan. "BadVista.org: FSF launches campaign against Microsoft Vista". Dicapai pada 2007-08-11.
3. ↑  "FSF Launches "BadVista" Campaign". slashdot.org. Dicapai pada 2007-08-11.
4. ↑  "Free Software Foundation Launches BadVista". eweek.com. Dicapai pada 2007-08-11.
5. ↑  "Open-Source Group Razzes Microsoft With 'BadVista.org'". informationweek.com. Dicapai pada 2007-08-11.
6. ↑  John Sullivan (30 Januari 2007). "A BadVista at Microsoft's New York launch parties". BadVista.org. Dicapai pada 2008-01-12. Check date values in: `|date=` (bantuan)

Pautan luar
-----------

* BadVista.org - Laman web

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.